Zaniar Matapour

Zaniar Matapour (født 1979) er en norsk-iransk mann av kurdisk opphav. Han er siktet for drap, drapsforsøk og terror etter masseskytingen i Oslo 2022, der to menn ble drept og 21 personer ble skadet.

Matapour har vært i kontakt med Arfan Bhatti, en tidligere dømt islamistisk ekstremist. Våren 2022 ble Zaniar Matapour stoppet av politiet i en bil sammen med Bhatti i forbindelse med en SIAN-demonstrasjon.

Bakgrunn 
Zaniar Matapour ble født den 26. juni 1979 i Sanandaj, hovedstaden i provinsen Kurdistan i vest Iran. Han kom med sin familie til Bergen som flyktning i 1991; Zaniar Matapour var da 12 år gammel. I 1993 flyttet han med familien sin til Ammerud i Oslo. Han fullførte ungdomsskolen på Ammerud, og begynte deretter på Stovner videregående skole. Han har tidligere skiftet navn, er i dag norsk statsborger, og skal ha vært uføretrygdet siden 2013.

Kriminalitet 
Han ble dømt til 10 måneders fengsel for knivstikking på en nattklubb i 1999, men ble senere frifunnet på flere av tiltalepunktene av lagmannsretten. Senere ble han dømt for oppbevaring av 100 gram kokain, siktet for å ha avfyrt skudd i Oslo og dømt for å ha gått med en kniv på et offentlig sted. Han har vært i søkelyset til PST siden 2015, og de har hatt flere samtaler med ham på bakgrunn av sin bekymring om radikalisering.

Referanser

Eksterne lenker 
 
  Historien om Zaniar Matapour hos Dagbladet

Nordmenn dømt for lovbrudd
Nordmenn født i Iran
Kurdere
Iranere
personer fra provinsen Kurdistan
personer fra Oslo